פדריקו ואלוורדה

פדריקו סנטיאגו ואלוורדה דיפטה (בספרדית: Federico Santiago Valverde Dipetta; נולד ב-22 ביולי 1998) הוא כדורגלן אורוגוואי, המשחק בעמדת הקשר בריאל מדריד ובנבחרת אורוגוואי. ואלוורדה בילה את רוב תחילת הקריירה שלו בקבוצת הכדורגל פניארול שבאורוגוואי, שם הוא הראה יכולת מצוינת והרשים במהירות. הוא ערך את הופעת הבכורה שלו במועדון במהלך עונת 2015/2016, במשחק ליגה מול סרו. בהמשך הפך לחלק מקבוצות הנוער של אורוגוואי ומשך את תשומת הלב ממועדונים גדולים כמו ארסנל, ברצלונה, צ'לסי וריאל מדריד. ביולי 2016 עבר לקבוצת המילואים של ריאל מדריד, ריאל מדריד קסטיליה. הוא ערך את הופעתו הראשונה בקסטיליה במשחק ליגה מול ריאל יוניון, בסופו קבוצתו נחלה הפסד. כבר בעונת הבכורה שלו במועדון הפך לשחקן הרכב בקבוצה. בדצמבר 2016, כבש ואלוורדה את שערו הראשון במועדון. ב-22 ביוני 2017 הושאל לדפורטיבו לה קורוניה לתקופה של עונה אחת. ב-10 בספטמבר אותה שנה ערך את הופעת הבכורה שלו במועדון, בהפסד הביתי של קבוצתו לריאל סוסיאדד במסגרת הלה ליגה. ואלוורדה ערך באותה עונה 24 הופעות אך לא הצליח למנוע את ירידת הליגה של קבוצתו. כאשר שב מן ההשאלה בדפורטיבו לה קורוניה, הוא הרשים את מאמן ריאל מדריד, יולן לופטגי במשחקי ההכנה, מה שעזר לו לקבל את המקום בסגל הבכיר של ריאל מדריד, במקום מתאו קובאצ'יץ' שעזב. הוא ערך את הופעת הבכורה הרשמית שלו בריאל מדריד ב-24 באוקטובר 2018 במשחק הבית של קבוצתו נגד ויקטוריה פלזן במסגרת ליגת האלופות, כאשר עלה כמחליף במקום איסקו בדקה ה-54. ב-13 בינואר 2019 פתח לראשונה בהרכב במשחק של ריאל מדריד נגד ריאל בטיס. ב-9 בנובמבר 2019 כבש את שערו הראשון במדי ריאל מדריד בניצחון על אייבר 4-0 במסגרת הליגה הספרדית. ב-12 בינואר 2020 יחד עם ריאל מדריד בסופר קאפ הספרדי כשהוא זוכה בנוסף גם בפרס השחקן המצטיין של הגמר. קרוב לסיום ההארכה, בדקה ה-115, כשהתוצאה עדיין 0–0 ביצע עבירה שגרמה להרחקתו בכרטיס אדום על מוראטה כשהוא מונע ממנו הזדמנות לכבוש מול טיבו קורטואה. בעונה זו, קיבע את מעמדו כשחקן הרכב בקבוצה. ב-28 במאי 2022 ואלוורדה יחד עם ריאל מדריד זכה בליגת האלופות לאחר ניצחון בגמר 1–0 על ליברפול, בו גם בישל את השער. פדריקו ואלוורדה זומן לראשונה לנבחרת אורוגוואי במהלך הטורניר, אליפות העולם בכדורגל עד גיל 20 שנערכה ב-2017. ואלוורדה זכה בסוף הטורניר בכדור הכסף אף על פי שנבחרתו, סיימה במקום הרביעי בטורניר. ב-5 בספטמבר 2017, ערך ואלוורדה את הופעת הבכורה שלו בנבחרת הבוגרת של אורוגוואי, ואלוורדה אף כבש את שערו הראשון כבר בהופעת הבכורה שלו מול נבחרת פרגוואי. במאי 2018, זומן ואלוורדה על ידי מאמנו לסגל מונדיאל 2018 שנערך ברוסיה. ואלוורדה אף זומן לקופה אמריקה 2019, שנערך בברזיל. נכלל בסגל נבחרת אורוגוואי בטורניר מונדיאל 2022. פניארול הליגה האורוגוואית: 2015/2016 ריאל מדריד ליגת האלופות: 2021/2022, 2023/2024 אליפות ספרד: 2019/2020, 2021/2022, 2023/2024 הסופר קאפ הספרדי: 2020, 2021/2022, 2023/2024 גביע העולם לקבוצות: 2018, 2022 הסופר קאפ האירופי (2): 2022, 2024 גביע המלך הספרדי: 2023 כדור הכסף של גביע העולם בכדורגל עד גיל 20: 2017 השחקן המצטיין בגמר הסופר קאפ הספרדי: 2020 מדיה וקבצים בנושא פדריקו ואלוורדה בוויקישיתוף פדריקו ואלוורדה, ברשת החברתית פייסבוק פדריקו ואלוורדה, ברשת החברתית אקס (טוויטר) פדריקו ואלוורדה, ברשת החברתית אינסטגרם פדריקו ואלוורדה, באתר Transfermarkt פדריקו ואלוורדה, באתר Soccerway פדריקו ואלוורדה, באתר BDFutbol פדריקו ואלוורדה, באתר WorldFootball.net פדריקו ואלוורדה, באתר National Football Teams פדריקו ואלוורדה, באתר FootballDatabase.eu פדריקו ואלוורדה, באתר ESPN יהודה ספרא, קבוצה לוהטת: 0:4 לריאל מדריד באייבר, באתר ישראל היום, 10 בנובמבר 2019 סימאונה: "ואלוורדה איש המשחק, הייתי עושה את אותו הדבר במקומו", באתר ynet, 13 בינואר 2020 Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)